Številka: 35448-16/2022-2550-16

Datum: 21. 3. 2024

**Č I S T O P I S I Z R E K A**

**O K O L J E V A R S T V E N E G A D O V O L J E N J A**

1. Upravljavcu - stranki KOMUNALNO PODJETJE ORMOŽ d.o.o., Hardek 21C, 2270 Ormož, se izda okoljevarstveno dovoljenje za obratovanje male komunalne čistilne naprave Sodinci, zmogljivosti 1.000 populacijskih ekvivalentov (PE), (v nadaljevanju: naprava), ki se bo nahajala na parc. št. 508/2, 511/3 in 511/4, vse k.o. Sodinci, glede emisij v vode, pod naslednjimi pogoji:
   1. Prečiščene komunalne odpadne vode se bodo iz male komunalne čistilne naprave iz iztoka na mestu, določenem s koordinatama e = 583095 in n = 143860, ki se nahaja v k.o. 324 Sodinci, na parceli št. 768/18 odvajale v vodotok Sejanski potok, pri čemer bo:

* največja letna količina komunalne odpadne vode 54.750 m3,
* največja dnevna količina komunalne odpadne vode 150 m3 ter
* največji 6-urni povprečni pretok na iztoku iz čistilne naprave 2 l/s.
  1. Upravljavec mora omogočiti izvajalcu lokalne javne službe odvajanja in čiščenja komunalne odpadne in padavinske vode na območju občine, kjer izvaja javno službo (v nadaljevanju: javna služba), izvedbo prvih meritev odpadnih vod skladno s predpisi, ki urejajo prve meritve in obratovalni monitoring odpadnih vod in pogoje za njegovo izvajanje. To pomeni za malo komunalno čistilno napravo z zmogljivostjo 1.000 PE vzorčenje največ dveh, 6-urnih vzorcev na iztoku iz male komunalne čistilne naprave na merilnem mestu, določenem s koordinatama e = 583001 in n = 143726, ki se nahaja v k.o. 324 Sodinci, na parceli št. 511/3, merjenje naštetih parametrov ter zagotavljanje predpisanih mejnih vrednosti iz Tabele 1. Prve meritve se izvedejo med poskusnim obratovanjem v enakomernih časovnih presledkih, ki niso krajši od 10 dni, in v času, ko je čistilna naprava v obratovalnem stanju polne obremenitve.
  2. Upravljavec mora omogočiti izvajalcu javne službe redno izvajanje obratovalnega monitoringa odpadnih vod skladno s predpisi, ki urejajo prve meritve in obratovalni monitoring odpadnih vod in pogoje za njegovo izvajanje. To pomeni za malo komunalno čistilno napravo z zmogljivostjo 1.000 PE vzorčenje najmanj dveh, 6-urnih vzorcev vsako leto na iztoku iz male komunalne čistilne naprave na merilnem mestu, določenem v točki 1.2 izreka tega dovoljenja, merjenje naštetih parametrov ter zagotavljanje predpisanih mejnih vrednosti iz Tabele 1.

|  |  |  |
| --- | --- | --- |
| **Parameter** | **Izražen kot** | **Mejna vrednost (mg/l)** |
| Kemijska potreba po kisiku (KPK) | O2 | 150 |
| Biokemijska potreba po kisiku (BPK5) | O2 | 30 |

Tabela 1:

* 1. V sklopu izvajanja prvih meritev in obratovalnega monitoringa mora upravljavec poleg vzorčenja na iztoku iz male komunalne čistilne naprave, zaradi izračuna učinka čiščenja, zagotavljati tudi vzorčenje odpadne vode na dotoku na komunalno čistilno napravo na merilnem mestu, določenem s koordinatama e = 583077 in n = 143850, ki se nahaja v k.o. 324 Sodinci, na parceli št. 511/4, in določanje vsaj parametra kemijska potreba po kisiku (KPK).
  2. Prve meritve in obratovalni monitoring odpadnih vod lahko izvaja samo pooblaščeni izvajalec prvih meritev in obratovalnega monitoringa, ki o tem izdela poročilo. Poročilo o prvih meritvah moraupravljavec naprave predložiti Agenciji Republike Slovenije za okolje najpozneje v 30 dneh po opravljenih meritvah. Poročilo o obratovalnem monitoringu odpadnih vod mora upravljavec naprave predložiti Agenciji Republike Slovenije za okolje vsako leto za preteklo koledarsko leto.
  3. Upravljavec mora imeti poslovnik za obratovanje male komunalne čistilne naprave in mora zagotoviti vodenje obratovalnega dnevnika v skladu s predpisi o emisiji snovi in toplote pri odvajanju odpadnih vod v vode in javno kanalizacijo.
  4. Upravljavec mora za izvedbo prvih meritev in izvajanje obratovalnega monitoringa odpadnih vod zagotoviti stalni, dovolj veliki, dostopni in opremljeni merilni mesti, tako da je meritve mogoče izvajati tehnično ustrezno in brez nevarnosti za izvajalca meritev.
  5. Upravljavec mora z blatom iz male komunalne čistilne naprave ravnati skladno s predpisi, ki urejajo področje ravnanja z odpadki.
  6. Upravljavec mora vsak izpad v obratovanju male komunalne čistilne naprave prijaviti inšpekciji, pristojni za varstvo okolja.
  7. Upravljavec mora po prenehanju obratovanja naprave zagotoviti preusmeritev komunalnih odpadnih voda iz kanalizacijskega sistema na drugo komunalno čistilno napravo, ki bo zagotavljala ustrezno čiščenje ter preprečiti iztok neprečiščenih komunalnih odpadnih voda iz naprave, izprazniti, očistiti ter odstraniti objekte, cevovode in tehnološke enote naprave, z območja naprave ustrezno odstraniti vse odpadke in vse morebitne neporabljene kemikalije, izčrpano nastalo blato pa odpeljati na nadaljnjo obdelavo na ustrezno opremljeno komunalno čistilno napravo.

1. Črtano.
2. Upravljavec mora o datumu pričetka obratovanja naprave pisno obvestiti Agencijo RS za okolje in pristojno inšpekcijo za okolje vsaj 15 dni pred začetkom obratovanja.
3. Črtano.
4. Upravljavec mora za vsako nameravano spremembo v obratovanju naprave, ki je povezana z delovanjem ali razširitvijo naprave in lahko vpliva na okolje, ali spremembo dejavnosti ali glede upravljavca, vložiti vlogo za spremembo okoljevarstvenega dovoljenja.
5. Upravljavec, ob stečaju pa stečajni upravitelj, mora ministrstvo pisno obvestiti o nameri dokončnega prenehanja obratovanja naprave, kar izkazuje s potrdilom o oddani pošiljki.
6. V tem postopku stroški postopka niso nastali.

**O b r a z l o ž i t e v**

Čistopis izreka je izdelan v skladu s 107. členom Zakona o varstvu okolja (Uradni list RS, št. 44/22) in sicer na podlagi sledečih odločb:

* Okoljevarstveno dovoljenje št. 35441-12/2010-8 z dne 16. 4. 2010 in
* Odločba o spremembi okoljevarstvenega dovoljenja št. 35448-17/2022-2550-5 z dne 1. 6. 2022.
* Odločba o spremembi okoljevarstvenega dovoljenja št. 35448-16/2022-2550-13 z dne 30. 1. 2024.

Damjana Hriberšek

višja svetovalka II